EUROOPA KESKPANGA SUUNIS,

20. juuli 2012,

sularahateenuste andmevahetuse kohta

(EKP/2012/16)

(2012/502/EL)

EUROOPA KESKPANGA NÕUKOGU,

võttes arvesse Euroopa Liidu toimimise lepingut, eelkõige selle artikli 128 lõikeid 1 ja 2,

võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artiklit 16,

ning arvestades järgmist:

Euro pangatähtede tootmine on korraldatud detsentraliseeritult nii, et aastane pangatähtede erinevate nimiväärtuste tootmine on ära jagatud siseriikliku valuutana eurot kasutavate liikmesriikide keskpankade (edaspidi RKPd) vahel olles kooskõlas RKPde protsentuaalse osaga Euroopa Keskpanga (EKP) märgitud kapitalis; see arvutatakse konkreetse majandusaasta kohta kasutades RKP osakaalu Euroopa Keskpankade Süsteemi ja Euroopa Keskpanga põhikirja (edaspidi „EKPSi põhikiri”) artiklis 29.1 sätestatud kapitali märkimise aluses.

Sularahateenuste andmevahetuse (Data Exchange for Cash Services, DECS) eesmärgiks on eurosüsteemi sularahateenuste edasine harmoneerimine. See maksimeerib sularaha laialiveo ja ringlusest kõrvaldamise tõhusust ning sularahatsükli funktsioneerimist euroalal. Kuna hetkel RKPde poolt pakutavad sularahateenused varieeruvad oluliselt, tagab DECS piiriüleste sularahaülekannete ja erinevaid sularahahaldamissüsteeme kasutatavate RKPde vaheliste euro pangatähtede hulgiülekannete kooskõla. DECS ei mõjuta RKP sularahateenuste riigisisest osutamist.

ON VASTU VÕTNUD KÄESOLEVA SUUNISE:

Artikkel 1

Reguleerimisese ja -ala

Käesolev suunis sätestab nõuded, mida RKPd peavad täitma seoses DECSi kasutamisega. Käesolevat suunist kohaldatakse ainult RKPde vahelises teabevahetuses.

Artikkel 2

Mõisted

Käesolevas suunises kasutatakse järgmisi mõisteid:

a) „DECS” (DECS)– ühine liides, mis vahetab teavet RKP sularahahaldamissüsteemiga ja võimaldab RKPde, kes kasutavad sularaha ülekannetega ja hulgiülekannetega seotud erinevaid sularahahaldamissüsteeme või sularaha haldamise määratlusi, elektrooniliste andmesõnumite kaardistamist, suunamist ja töötlemist;

b) „edastusvorm” (communication format)– sularaha ühisplatvormil (Cash Single Shared Platform, CashSSP), globaalsel standardil 1 (GS1) põhinev või muus edastusvormis andmekogum;

c) „sularahahaldamissüsteem” (cash management system)– logistiline sularaha haldamise IT süsteem, mida RKP kasutab CashSSP, GS1 või muude edastusvormide alusel;

d) „sularaha haldamise määratlused” (cash management specifications)– konkreetse sularahahaldamissüsteemi tehnilised spetsifikatsioonid;

e) „sularaha” (cash)– euro pangatähed ja mündid, v.a meenemündid;

f) „sularaha paigutus” (cash lodgement)– tasuta piiriülene sularaha paigutuse ülekanne, mis toimub kliendi ja muu riigi RKP vahel;

g) „sularaha väljavõtmine” (cash withdrawal)– tasuta piiriülene sularaha tagastamise ülekanne, mis toimub kliendi ja muu riigi RKP vahel;

h) „sularaha ülekanne” (cash transaction)– tasuta piiriülene sularaha paigutus või väljavõtmine;

i) „hulgiülekanne” (bulk transfer)– mis tahes piiriülene euro pangatähtede ülekanne kahe RKP vahel või trükikoja ja RKP vahel, mis sisestatakse sularaha teabesüsteemis 2 (CIS 2) (1);

j) „asukohariigi RKP” (domestic NCB)– RKP, kes annab oma liikmesriigis asutatud klientidele liidese oma sularahahaldamissüsteemile sularaha ülekannete teostamiseks;

k) „muu riigi RKP” (non-domestic NCB)– RKP, kes teeb sularaha ülekande kliendiga, kes ei ole asutatud tema liikmesriigis;

l) „varustav RKP” (supplying NCB)– euro pangatähtede hulgiülekandega seotud RKP, kes peab saatma euro pangatähed vastuvõtvale RKP-le, mille ta on saanud: i) varustavale RKP-le määratud tootmisest; ii) varustava RKP logistilistest varudest; iii) eurosüsteemi strateegilistest varudest.

m) „vastuvõttev RKP” (receiving NCB)– RKP, kes saab euro pangatähti varustavalt RKP-lt või trükikojast euro pangatähtede hulgiülekandena;

n) „sularahaveo ettevõtja” (cash-in-transit company)– üksus, kes osutab krediidiasutustele pangatähtede ja müntide vedamise, ladustamise ja käitlemise teenust;

o) „klient” (client)– krediidiasutus, kes osutab sularahateenuseid ja kes on asutatud liikmesriigis, mille rahaühik on euro, või kohastel juhtudel sularahaveo ettevõtja, kes on asutatud liikmesriigis, mille rahaühik on euro, ning kes on registreeritud asukohariigi RKP andmebaasis kui sularahahaldamissüsteemi ja DECSi kasutaja;

p) „ülekandekorralduse sõnum” (transaction order message)– ülekandesõnum, mille asukohariigi/varustav RKP edastab DECSi kasutades oma sularahahaldamissüsteemi kaudu muu riigi/vastuvõtvale RKP-le. Sõnumit kasutatakse järgmistel juhtudel: i) sularaha väljavõtmise puhul kliendi poolt saadetud sularaha väljavõtmise korralduse kohta; ii) sularaha paigutuse puhul kliendi poolt saadetud paigutusteate kohta; iii) hulgiülekannete puhul varustava RKP poolt saadetud hulgiülekande sõnumi kohta;

q) „vastuvõtusõnum” (feedback validation message)– ülekandesõnum, mille muu riigi/vastuvõttev RKP saadab asukohariigi/varustavale RKP-le DECSi kaudu asukohariigi/varustava RKP sularahahaldamissüsteemi pärast ülekandekorralduse sõnumi kättesaamist;

r) „ülekande kinnitussõnum” (transaction confirmation message)– ülekandesõnum, mis saadetakse pärast ülekande toimumist: i) kliendile; või ii) varustavale RKP-le hulgiülekande kohta DECSi kaudu asukohariigi/varustava RKP sularahahaldamissüsteemi. Sõnumit kasutatakse järgmistel juhtudel: i) sularaha väljavõtmise puhul muu riigi RKP poolt saadetud väljavõtmise kättesaamise kohta; ii) sularaha paigutuse puhul muu riigi RKP poolt saadetud paigutuse kättesaamise kohta; iii) hulgiülekande puhul vastuvõtva RKP poolt saadetud hulgiülekande kättesaamise kohta;

s) „ülekandesõnum” (transaction message)– ülekande korralduse sõnum, vastuvõtusõnum ja ülekande kinnituse sõnum;

t) „trükikoda” (printing works)– trükikoda, mis on sõlminud RKPga lepingu euro pangatähtede tootmiseks;

u) „tulevane eurosüsteemi RKP” (future Eurosystem NCB)– keskpank liikmesriigis, kes on täitnud euro kasutuselevõtu tingimused ja kelle osas on võetud otsus erandi tühistamise kohta asutamislepingu artikli 140 lõike 2 kohaselt.

Artikkel 3

RKPde kohustused

1. RKPd ühendavad oma sularahahaldamissüsteemid DECSiga, et a) võimaldada klientidel edastada elektroonilisi andmesõnumeid sularahaülekannete kohta muu riigi RKPga oma asukohariigi RKP sularahahaldamissüsteemi kaudu; ja b) lihtsustada elektrooniliste andmesõnumite edastamist hulgiülekannete kohta RKPde vahel, või artikli 1 kohaselt trükikoja ja vastuvõtva RKP vahel, varustava RKP sularahahaldamissüsteemi kaudu.

2. Juhul kui RKP kasutab sularahahaldamissüsteemi, mis põhineb muudel suhtlusstandarditel kui CashSSP või GS1, peab ta muutma sularahahaldamissüsteemi suhtlusstandardi CashSSPks või GS1ks enne DECSi kaudu elektrooniliste andmesõnumite saatmist sularahaülekannete või hulgiülekannete kohta.

3. RKPd tagavad, et DECSi kaudu edastatavad elektroonilised andmesõnumid sularahaülekannete või hulgiülekannete kohta põhinevad CashSSP või GS1 suhtlusstandardil.

4. RKPd tagavad, et ülekandesõnumid arhiveeritakse vähemalt 10 aastaks.

5. RKPd peavad looma ühenduse oma sularahahaldamissüsteemi ja DECSi vahel niipea, kui nad on selleks tehniliselt valmis.

Artikkel 4

Asukohariigi RKP kohustused seoses sularaha ülekannetega

1. Asukohariigi RKP tagab, et tehnilised nõuded DECSi kaudu andmeedastuseks on täidetud.

2. Asukohariigi RKP koostab klientidega lepingud, milles sätestatakse, et käesolevas suunises määratletud sularaha ülekanded töödeldakse DECSis.

3. Asukohariigi RKP koostab, haldab ja kaasajastab andmebaasi klientide kohta, kes on nõustunud DECSi kasutamise, tingimuste ja tehniliste nõuetega. Ta tagab, et kliendid teatavad neile viivitamata mis tahes asjakohasest muutusest.

4. Enne kliendi ülekande korralduse sõnumi sisestamist DECSi, veendub RKP kohaseid meetmeid kasutades, et klient on kantud lõikes 3 osutatud andmebaasi, samuti selles, kas ülekande korralduse sõnumi saatis selleks kliendi poolt volitatud tehniline kasutaja.

5. Asukohariigi RKP vastutab ainult lõikes 4 sätestatud kohustuse mittetäitmise eest. Asukohariigi RKP ei vastuta ülekandesõnumi sisu eest.

6. Asukohariigi RKP ei ole klientide ja muu riigi RKPde vaheliste sularaha ülekannete tehingupooleks ja ta ei vastuta nende eest.

Artikkel 5

Muu riigi RKP kohustused seoses sularaha ülekannetega

Niipea kui võimalik sõlmib muu riigi RKP lepingud asukohariigi RKP klientidega, kes kavatsevad muu riigi RKPga teha sularaha ülekandeid DECSi kaudu. Nendes lepingutes sätestatakse eelkõige:

Artikkel 6

Hulgiülekanded

RKPd tagavad, et hulgiülekannete puhul kasutavad trükikojad RKP ja trükikoja vahelises lepingus sätestatud suhtlusstandardit.

Artikkel 7

Ülekandesõnumi nõuded

1. Ülekandesõnumid töödeldakse DECSi kaudu kooskõlas I lisaga.

2. Ülekande korralduse sõnumis ja ülekande kinnituse sõnumis sisestavad RKPd andmed kohaliku kuupäeva ja aja kohta, v.a kui selle lisab DECS automaatselt Kesk-Euroopa ajavööndit (CET) kasutades.

3. Ülekande korralduse sõnum:

Artikkel 8

DECSi nõuete järgimine tulevaste eurosüsteemi RKPde poolt

Võttes arvesse suunise EKP/2008/8 artiklit 5 sätestab RKP tulevase eurosüsteemi RKPga 14. juuli 2006. aasta suunise EKP/2006/9 (euro sularahavahetuse teatud ettevalmistuste kohta ning euro pangatähtede ja müntide eeljaotuse ja kaaseeljaotuse kohta väljaspool euroala) (2) artikli 3 lõike 3 kohaselt sõlmitavas lepingus tingimuse, et tulevane eurosüsteemi RKP peab käesoleva suunise nõudeid järgima.

Artikkel 9

RKPde koostöö

RKPd teevad kohast koostööd DECSi tegevuse kohta teavet vahetades, eelkõige juhul, kui RKP on kaasatud algavasse või toimuvasse kliendi poolt algatatud kohtumenetlusse seoses DECSi kaudu töödeldud ülekandega.

Artikkel 10

EKP juhatuse ülesanded

1. Kooskõlas Euroopa Keskpanga kodukorra (3) artikliga 17.3 antakse EKP juhatusele volitus teha käesoleva suunise lisades tehnilisi muudatusi, võttes arvesse pangatähtede komitee ja õiguskomitee seisukohti.

2. EKP juhatus teatab EKP nõukogule lõike 1 alusel tehtud muudatustest ilma põhjendamatu viivituseta ning järgib EKP nõukogu asjakohaseid otsuseid.

Artikkel 11

Jõustumine

Käesolev suunis jõustub 1. oktoobril 2012.

Artikkel 12

Adressaadid

Käesolev suunis on adresseeritud RKPdele.

(1) 11. septembri 2008. aasta suunis EKP/2008/8 andmete kogumise kohta, mis käsitlevad eurot ja „Sularaha teabesüsteem 2” toimimist (ELT L 346, 23.12.2008, lk 89).

(2) ELT L 207. 28.7.2006, lk 39.

(3) ELT L 80. 18.3.2004, lk 33.

Pärast ülekande toimumist saadab muu riigi/vastuvõttev RKP ülekande kinnitussõnumi asukohariigi/varustavale RKP-le DECSi kaudu, mille asukohariigi/varustav RKP edastab kliendile, kui tegemist on sularaha ülekannetega, või varustavale RKP-le, kui tegemist on hulgiülekannetega.

Ülekande korralduse sõnumi saamisel saadab muu riigi/vastuvõttev RKP vastuvõtusõnumi asukohariigi/varustavale RKP-le DECSi kaudu, mille asukohariigi/varustav RKP edastab kliendile, kui tegemist on sularaha ülekannetega, või varustavale RKP-le, kui tegemist on hulgiülekannetega.

Kastidel on nii Globaalse Standardi 1 (GS1) kui ka CashSSP joonkoodid, v.a pangatähtede varud, mille puhul on kasutusel ainult CashSSP joonkood. Pakkeühikute edastamisel RKPde vahel ei muudeta märgistust, st sama plommi numbrit/SSCCd kasutatakse mitu korda

SÕNASTIK

Käesolevas sõnastikus määratletakse suunises ja selle lisades kasutatavad tehnilised mõisted.

„Eurosüsteemi strateegiline varu” (Eurosystem Strategic Stock, ESS) – uute ja ringluskõlblike euro pangatähtede varu, mis on ladustatud teatavates RKPdes, et tulla toime euro pangatähtede nõudlusega, mida ei suudeta rahuldada logistilistest varudest (1);

„heaks kiidetud pakendamisliik” (approved packaging type) – turvakott, plommitav kott, korduvkasutatav kast, kartongist kast, euroalus ja poolalus, mis vastab EKP nõukogu poolt otsustatud nõuetele;

„logistilised varud” (logistical stocks, LS) – kõik RKPdes ning käesoleva suunise tähenduses ka NHTO üksustes ja ECI pankades olevad uute ja ringluskõlblike euro pangatähtede varud, mis ei kuulu ESSi hulka (2);

„pangatähtede nõudmiseni hoidmise skeem” või „NHTO skeem” (notes-held-to-order scheme, NHTO scheme) – RKP ja tema liikmesriigi teatavate krediidiasutuste (NHTO üksuste) vaheline eraldiseisvate lepingute süsteem, mille puhul RKP: i) varustab NHTO üksuseid euro pangatähtedega, mis on nende hoiul väljaspool RKP ruume eesmärgiga need ringlusse lasta, ja ii) krediteerib või debiteerib NHTO üksuste või NHTO üksuste klientideks olevate krediidiasutuste RKP juures hoitavat euro pangatähtede kontot euro pangatähtede osas, mis on ruumides hoiul või mis viiakse sealt välja NHTO üksuste või nende klientide poolt ja millest nad on RKPd teavitanud. RKP poolt NHTO üksustele üle kantud pangatähed kuuluvad RKP loodud pangatähtede (andmepunkt 1.1) hulka. NHTO üksuste hoiul olevad pangatähed ei kuulu RKP riigi pangatähtede netoemissiooni hulka;

„pangatähtede seeriad” (banknote series) – euro pangatähtede nimiväärtused, mis on määratletud seeriana 20. märtsi 2003. aasta otsuses EKP/2003/4 euro pangatähtede nimiväärtuste, iseloomulike tunnuste, reprodutseerimise, vahetamise ja ringlusest kõrvaldamise kohta (3) või hilisemas EKP õigusaktis. 1. jaanuaril 2002. aastal kasutusele võetud esimene euro pangatähtede seeria koosneb pangatähtedest nimiväärtusega 5, 10, 20, 50, 100, 200 ja 500 eurot. Euro pangatähed, mille tehnilisi spetsifikatsioone või kujundust on muudetud (nt erinevate EKP presidentide erinevad allkirjad) kujutavad endast uut pangatähtede seeriat ainult juhul, kui need nimetatakse uueks seeriaks otsuse EKP/2003/4 muudatuses või hilisemas EKP õigusaktis;

„ringluskõlblikud pangatähed” (fit banknotes) – i) euro pangatähed, mis on tagastatud RKP-le ning mis on ringluskõlblikud vastavalt EKP iseseisvale õigusaktile RKPdes pangatähtede töötlemise kohta, või ii) euro pangatähed, mis on tagastatud krediidiasutustele, sh NHTO üksustele ja ECI pankadele ning mis on ringluskõlblikud vastavalt otsuses EKP/2010/14 (4) sätestatud sortimise miinimumstandarditele;

„ringluskõlbmatud pangatähed” (Unfit banknotes) – i) euro pangatähed, mis on tagastatud RKP-le ning mis ei ole ringluskõlblikud vastavalt EKP iseseisvale õigusaktile RKPdes pangatähtede töötlemise kohta, või ii) euro pangatähed, mis on tagastatud krediidiasutustele, sh NHTO üksustele ja ECI pankadele ning mis ei ole ringluskõlblikud vastavalt sortimise miinimumstandarditele, mis on sätestatud 16. septembri 2010. aasta otsuse EKP/2010/14 euro pangatähtede ehtsuse ja ringluskõlblikkuse kontrolli ning taasringluse kohta;

„töötlemata pangatähed” (Unprocessed banknotes) – i) euro pangatähed, mis on tagastatud RKP-le, kuid mille ehtsust ja ringluskõlblikkust ei ole kontrollitud vastavalt iseseisvale EKP õigusaktile RKPdes pangatähtede töötlemise kohta, või ii) euro pangatähed, mis on tagastatud krediidiasutustele, sh NHTO üksustele ja ECI pankadele, kuid mille ehtsust ja ringluskõlblikkust ei ole kontrollitud vastavalt otsusele EKP/2010/14;

„uued pangatähed” (New banknotes) – euro pangatähed, mida ei ole veel RKPde, NHTO üksuste ega ECI pankade poolt ringlusse lastud ega tulevase eurosüsteemi RKP poolt eeljaotatud;

„väljaspool euroala hoitavate euro pangatähtede programm, ECI programm” (Extended custodial inventory programme): programm, mis koosneb EKP, RKP ja konkreetsete krediidiasutuste („ECI pangad”) vahelistest lepingutest, mille puhul RKP: i) varustab ECI panku euro pangatähtedega, mis on nende hoiul väljaspool Euroopat eesmärgiga need ringlusse lasta, ja ii) krediteerib ECI pankadele euro pangatähed, mille nende kliendid on hoiustanud, mille ehtsust ja ringluskõlblikkust nad on kontrollinud, mis on nende hoiul ja millest nad on RKPd teavitanud. ECI pankade poolt hoitavad pangatähed, sealhulgas RKP ja ECI pankade vahel teel olevad pangatähed, on täielikult tagatud kuni nad on ECI pankade poolt ringlusse lastud või tagastatud RKP-le. RKP poolt ECI pankadele üle kantud pangatähed kuuluvad RKP loodud pangatähtede (andmepunkt 1.1) hulka. ECI pankade hoiul olevad pangatähed ei kuulu RKP riigi pangatähtede netoemissiooni hulka.

(1) Vastavalt iseseisvale EKP õigusaktile pangatähtede varude juhtimise kohta.

(2) Vastavalt iseseisvale EKP õigusaktile pangatähtede varude juhtimise kohta.

(3) ELT L 78, 25.3.2003, lk 16.

(4) ELT L 267, 9.10.2010, lk 1.